Read in English . Raġel ta' 35 sena mill-Kalkara qed isofri minn ħruq kawża ta' inċident f'kamra tan-nar. Fi stqarrija l-Pulizija qalet li l-inċident seħħ ilbieraħ fil-Qrendi. Għall-ħabta tal-4:45pm il-Pulizija ġiet infurmata li kien għadu kemm ittieħed raġel l-Isptar Mater Dei wara inċident f'kamra tan-nar bil-Pulizija tad-Distrett marret minnufih fuq il-post. Mill-istħarriġ preliminari rriżulta li r-raġel sofra xi ħruq waqt li kien qed jaħdem fuq murtal. Aktar tard, hu ġie ċċertifikat li qiegħed isofri minn ġrieħi gravi. L-investigazzjoni tal-Pulizija dwar dan il-każ għadha għaddejja. Intant, l-Għaqda tan-Nar Soċjetà mużikali Santa Maria tal-Qrendi ppublikat stqarrija fuq Facebook fejn ikkjarifikat li l-persuna kkonċernata fl-inċident li seħħ il-bieraħ tinsab f'qagħda tajba u ma jinstabx f'qagħda gravi spjegat skont l-istqarrija tal-Pulizija. L-Għaqda tan-Nar tixtieq tikkjarifika li l-persuna kkonċernata fl-inċident tal-bieraħ tinsab f'qagħda tajba u ma… Posted by Għaqda tan-Nar, Soċjetà Mużikali Santa Marija tal-Qrendi on Monday, January 4, 2021 L-Għaqda tan-nar rringrazzjat lil dawk kollha li b'xi mod jew ieħor urew solidarjetà mal-membri filwaqt li awguraw fejqan ta' maljar lill-kollega tagħhom. .td_uid_3_5ff575a8bb2ab_rand.td-a-rec-img{text-align:left}.td_uid_3_5ff575a8bb2ab_rand.td-a-rec-img img{margin:0 auto 0 0}